
Súhrnný zápis z prípravných trhových konzultácií
podľa § 25 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ako „zákon o verejnom obstarávaní“)

Trhové konzultácie sa realizovali v dňoch od 26.05.2026 do 05.06.2026 do 11:00 hod. 

Príprava verejného obstarávania:
NZ 4/2026 „Simulačné centrum FSVaZ UKF v Nitre“

Účel prípravných trhových konzultácií:
Verejný obstarávateľ pred začatím postupu verejného obstarávania uskutočnil prípravné trhové konzultácie za účelom jeho prípravy a informovania hospodárskych subjektov o plánovanom postupe verejného obstarávania, pričom na tento účel najmä požiadal o radu alebo prijal radu od účastníkov trhu, ktorú možno použiť pri plánovaní alebo realizácii postupu verejného obstarávania.
Zmapovanie trhu: Zisťuje sa dostupnosť, cena a technologické možnosti existujúcich medicínskych simulátorov, virtuálnej reality či IT infraštruktúry. 
Nastavenie podmienok: Pomáhajú nastaviť požiadavky na vybavenie centra tak, aby boli reálne, hospodárne a neobmedzovali zbytočne konkurenciu.
Zapojenie odborníkov: Dodávatelia technológií môžu pripomienkovať technické špecifikácie a upozorniť na prípadné obmedzenia či novinky v odbore.
Účelom prípravných trhových konzultácií bolo overenie si reálnosti, objektívnosti a primeranosti niektorých uvažovaných požiadaviek na plnenie predmetu zákazky u relevantných hospodárskych subjektov, ktorými sú dodávatelia predmetu zákazky.

Účel zverejnenia tohto zápisu:
Verejný obstarávateľ zverejňuje tento zápis s ohľadom na zachovanie princípov verejného obstarávania, najmä princípu rovnosti zaobchádzania s hospodárskymi subjektmi a princípu zákazu bezdôvodnej diskriminácie. Tento súhrnný zápis z trhových konzultácií a jeho zverejnenie predstavuje jeden z prijatých opatrení na zachovanie čestnej hospodárskej súťaže podľa ustanovenia § 25 ods. 3 zákona o verejnom obstarávaní. Účelom tohto zápisu je informovať všetky relevantné subjekty na trhu o informáciách, ktoré boli zadané v rámci zrealizovaného kola trhových konzultácií.

Informácie, ktoré verejný obstarávateľ poskytol v rámci konzultácií:
Konzultácie sa uskutočnili elektronickou formou oslovením 5 hospodárskych subjektov a predložené im boli nasledovné dokumenty:
· Prihláška do PTK
· Oznámenie o začatí PTK
· Návrh opisu predmetu zákazky, špecifikácia predmetu zákazky
· Okruh otázok

Verejný obstarávateľ oslovil relevantné subjekty na základe informácií z verejne prístupných registrov. O účasť na PTK prejavili záujem traja z oslovených subjektov.



Odpovede jednotlivých hospodárskych subjektov:

	Otázka
	Hospodársky subjekt 1
	Hospodársky subjekt 2
	Hospodársky subjekt 3

	1
	Áno, dostatočný, určitý a zrozumiteľný.  
	Áno, zrozumiteľné a jasné 
	Áno, jasné a zreteľné 

	2
	Dostatočné. 
	Dostatočné 
	Dostatočné

	3
	Nie
	Nie
	Nie

	4
	Rozpočet 
	Rozpočet
	Rozpočet 

	5
	Dostatočná lehota
	Dostatočná lehota
	Dostatočná lehota

	6
	Referencie
	Navrhuje znížiť požiadavky na technickú a odbornú spôsobilosť
	Referencie 

	7
	Navrhuje kritérium najnižšia cena 
	Kritérium najnižšia cena považuje za štandard. 
	Cena s príslušnou kvalitou

	8
	Navrhuje kritérium najnižšia cena. 
	Kritérium cena je štandard. 
	Cena s príslušnou kvalitou

	9
	Nenavrhuje 
	Daný projekt nemá negatívny vplyv na záťaž sociálneho a enviromentálneho hľadiska.
	Kritéria sú nastavené dostatočne. 

	10
	Navrhuje nepožadovať zábezpeku
	Čo najširší okruh záujemcov, aby bola možná súťaž. 
	Navrhuje zábezpeku nepoužiť. 

	11
	Dlhý schvaľovací a kontrolný proces
	Neprimerane dlhé obdobie realizácie projektu, od prvých nacenení až po realizáciu. 
	Dlhá splatnosť faktúry a tým tlak na Cash flow

	12
	Nie
	Nie
	Nie

	13
	Záruka maximálne 2 roky, následne pozáručný servis
	Záruka 2 roky. 
	Záruka 2 roky, následne pozáručný servis.



Verejný obstarávateľ vyhodnotil získané informácie a poznatky z prípravných trhových konzultácií a doplnenie alebo prípadné zmeny budú zapracované do súťažných podkladov. 

